Ο Μανώλης και η Εύη σαν οικοδεσπότες ήταν άψογοι , διακριτικοί και η ανταπόκρισή τους άμεση για όποια απορία είχαμε ! Είχαν φροντίσει λεπτομέρειες για να κάνουν τη διαμονή μας πιο ευχάριστη και λόγω του covid-19 είχαν πάρει τα απαραίτητα μέτρα για να αισθανθούμε ασφαλείς . Το σπίτι (πλήρως εξοπλισμένο) και ο εξωτερικός χώρος ήταν πανέμορφα . Ο κήπος με τα δρομάκια και τις κρυμμένες γωνιές προσφέρεται για εξερεύνηση και δημιουργική απασχόληση των παιδιών . Η θέα καταπληκτική και κατά τη γνώμη μας το σπίτι βρίσκεται στην καλύτερη θέση του νησιού . Η πίσω αυλή εκτός από όμορφη είναι και ιδανική για τις ημέρες που φυσάει βοριάς . Η θάλασσα είναι 3-4 λεπτά με τα πόδια ( αν και δεν είναι από τις θάλασσες που προτιμούμε , είναι ιδανική για μικρά παιδιά ) . Μεγάλο ατού η ύπαρξη αυτόνομου ξενώνα . Το συνιστούμε ανεπιφύλακτα και σίγουρα κάποια στιγμή στο μέλλον θα θέλαμε να επιστρέψουμε .